Прыгожыя словы — не заўсёды сведчанне годных, значных спраў. А найлепш, калі ў дзейнасці ёсць гарманічнае ўзаемадзеянне спраў ды слоў. Таму заслугоўвае павагі ды пераймання досвед шматбаковай дзейнасці Саюза беларусаў Латвіі. Прыгожая, багатая на фотаздымкі поўнафарматная газета (раней казалі: фармат газеты “Правда”) ужо 23-і год выдаецца ў Рызе. Газета — сімвал адзінства і сілы СБЛ. Сябры дасылаюць нам па электроннай пошце яе варыянт у ПДФ-фармаце. Летась у лютым выйшаў 194-ы нумар, а сёлета — ужо двухсоты. Віншуем усіх, дзякуючы каму праект развіваецца, віншуем чытачоў газеты, актывістаў СБЛ.